
ΤΕΥΧΟΣ ΔΕΥΤΕΡΟ Αρ. Φύλλου 2061 

24 Νοεμβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αποδοχών Μαργαρίτας Κατσίμη, Επιστή¬ 
μονα Συνεργάτη του Ν. 1682/87. 1 

Έγκριση υπερωριακής εργασίας απογευματινών ω¬ 
ρών σαράντα επτά (47) υπαλλήλων του Οργανι¬ 
σμού Αθήνας. 2 

Συμπλήρωση της 46112/26.8.99 κοινής απόφασης Υ¬ 
πουργών Οικονομικών και Γεωργίας «Καθορισμός 
μηνιαίας ανπμισθίας στους Γενικούς Διευθυντές 

ΟΓΕΕΚΑ- ΔΗΜΗΤΡΑ (Ν.Π.Ι.Δ.)». 3 

Καθιέρωση με αμοιβή εργασίας κατά τις απογευματι¬ 
νές ώρες υπαλλήλων του ΤΣΜΕΔΕ. 4 

Έγκριση ημερών εκτός έδρας υπαλλήλων του Πολιτι¬ 
κού Γραφείου του Υφυπουργού Πολιτισμού, του 
Γραφείου του Γενικού Γραμματέα Αθλητισμού 

κ.λπ. 5 

Υπερωρική εργασία μονίμου προσωπικού Ναυτικού Ε¬ 
πιμελητηρίου της Ελλάδος (Ν.Ε.Ε.) β' εξαμήνου 

1999. 6 

Όροι και προϋπόθεσεις για την διατήρηση θέσεων ερ¬ 
γασίας σε ξεν/κές επιχ/σεις 1999 - 2000. 7 

Ειδικό Πρόγραμμα Ολοκληρωμένης Παρέμβασης για 
άνεργους προερχόμενους από την επιχείρηση 
ΛΑΣΚΟ. 8 


ΑΠΟΦΑΣΕΙ Σ 

Αοιθ. 2/71602/0022 (1) 


Καθορισμός αποδοχών Μαργαρίτας Κατσίμη, Επιστήμο¬ 
να Συνεργάτη του Ν. 1682/87. 

ΟΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 5 παρ.5 περ.γ' του Ν. 
1682/87 (ΦΕΚ 14/Τ.Α/16.2.87) «Μέσα και όργανα αναπτυ¬ 
ξιακής πολιτικής κ.λπ.». 

2. Τις διατάξεις του άρθρου 40 του Ν. 849/78 (ΦΕΚ 232/ 
τ.Α778), όπως συμπληρώθηκαν με το άρθρο 8 του Ν. 
2129/93. 


3. Το άρθρο 27του Ν. 2081/92 «Ρύθμισητου θεσμού των 
Επιμελητηρίων κ.λπ.», το οποίο προστέθηκε στο Ν. 
1558/85 ως άρθρο 29Α. 

4. Την αριθμ. 118/5.4.1996 Πράξη του Υπουργικού Συμ¬ 
βουλίου «Έγκριση Πρόσληψης ενός (1) Επιστήμονα Συ¬ 
νεργάτη, με σχέση εργασίας ιδιωτικού δικαίου ορισμένου 
χρόνου (τριετούς διάρκειας), στη Μονάδα Οικονομικής 
Έρευνας και Ανάλυσης του Συμβουλίου Οικονομικών Ε¬ 
μπειρογνωμόνων (ΣΟΕ) του Υπουργείου Εθνικής Οικονο¬ 
μίας. 

5. Την αριθμ. 21362/19.6.96 απόφαση του Υπουργού Ε¬ 
θνικής Οικονομίας, με την οποία προσλήφθηκε η Μαργα¬ 
ρίτα Κατσίμη ως Επιστήμονας Συνεργάτις στη Μονάδα 
Οικονομικής Έρευνας και Ανάλυσης του Συμβουλίου Οι¬ 
κονομικών Εμπειρογνωμόνων (ΣΟΕ). 

6. Την αριθμ. 31331/3902/15.9.99 απόφαση του Υπουρ¬ 
γού Εθνικής Οικονομίας, με την οποία παρατήθηκε η σύμ¬ 
βαση εργασίας της Μαργαρίτας Κατσίμη από της λήξεώς 
της και μέχρι 1.9.2002. 

7. Την αριθμ. 2053101/8274/0022/27.8.97 κοινή Υπουρ¬ 
γική απόφαση «Καθορισμός αποδοχών Μαργαρίτας Κα¬ 
τσίμη Επιστήμονα Συνεργάτη του Ν. 1682/87». 

8. Το γεγονός ότι από την υπογραφή της απόφασης αυ¬ 
τής προκαλείται δαπάνη για το έτος 1999 ύψους 914.000 
δρχ. (ΚΑΕ 0311/13/110 δρχ. 700.000, ΚΑΕ 0325/13/110 
δρχ. 14.000 και ΚΑΕ 0351/13/110 δρχ. 200.000), η οποία 
θα καλυφθεί στα περιθώρια των εγκεκριμένων πιστώσεων 
της κατηγορίας 0300 του φορέα 13/110 του προϋπολογι¬ 
σμού του Υπουργείου Εθνικής Οικονομίας τρέχοντος έ¬ 
τους. 

9. Την αριθμ. 1107147/1239/0006 Α /4.10.96 (ΦΕΚ 
922/γ.Β/7.10.96) απόφαση του Πρωθυπουργού και του Υ¬ 
πουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών», α¬ 
ποφασίζουμε: 

Τροποποιούμε την απόφασή μας, που αναφέρεται στο 
σκεπτικό με στοιχείο 7 και ορίζουμε σύμφωνα με τις δια¬ 
τάξεις του άρθρου 5 παρ.5 περ. γ' του Ν. 1682/87 τις μη¬ 
νιαίες αποδοχές της Μαργαρίτας Κατσίμη, Επιστήμονα 
Συνεργάτη του Υπουργείου Εθνικής Οικονομίας, στο πο¬ 
σό των 550.000 δραχμών από 1.9.99. Το ποσό αυτό θα α¬ 
ναπροσαρμόζεται εφεξής με τις εκάστοτε αυξήσεις των 
μισθών των δημοσίων υπαλλήλων. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Νοεμβρίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΓΙΑΝΝΟΣ ΠΑΠΑΝΤΩΝΙΟΥ ΝΙΚ. ΧΡΙΓΤΟΔΟΥΛΑΚΗΣ 

-«- 

Αριθ. 2/72560/0022 (2) 

Έγκριση υπερωριακής εργασίας απογευματινών ωρών 
σαράντα επτά (47) υπαλλήλων του Οργανισμού Αθή¬ 
νας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 18 του Ν. 2470/1997 (ΦΕΚ 
40/Α) όπως αντίκαταστάθηκε με το άρθρο 15 του Ν. 
2592/1998 (ΦΕΚ57/Α). 

2. Την κοινή απόφαση 1107147/1239/0006Α/4.10.96 «Α¬ 
νάθεση αρμοδιοτήτων στον Υφυπουργό Οικονομικών». 

3. Την αριθ. πρωτ. 2/35892/0094/4.6.1998 απόφαση του 
Υπουργού Οικονομικών «Έγκριση προϋπολογισμού οικο¬ 
νομικού έτους 1999 του Οργανισμού Αθήνας». 

4. Την υπάρχουσα εγγεγραμένη πίστωση (Κ.Α.Ε 0261 
«αποζημίωση για υπερωριακή απασχόληση») στον τακτι¬ 
κό προϋπολογισμό οικονομικού έτους 1999 του Οργανι¬ 
σμού Αθήνας ύψους 12.000.000 δρχ. 

5. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α) όπως αυ¬ 
τό προστέθηκε με το άρθρο 27 του Ν. 2081/1992 (ΦΕΚ 
154/Α) και αντίκαταστάθηκε με την παραγ. 2α του άρθρου 
1 του Ν. 2469/1997 (ΦΕΚ 38/Α) και το γεγονός ότι από τις 
κανονιστικές διατάξεις αυτής της απόφασης προκαλείται 
δαπάνη ύψους 10.700.000 δραχμών. 

6. Το απόσπασμα πρακτικών της 42ης Συνεδρίασης της 
Εκτελεσπκής Επιτροπής του Οργανισμού Αθήνας, απο¬ 
φασίζουμε: 

Εγκρίνεται η υπερωριακή εργασία απογευματινών ω¬ 
ρών και μέχρι την 22η ώρα σαράντα επτά (47) υπαλλήλων 
του Οργανισμού Αθήνας για το χρονικό διάστημα 1.10.99 
μέχρι 31.12.99 για την επιτακτική ανάγκη της υλοποίησης 
του προγράμματος του Οργανισμού Αθήνας και ειδικότε¬ 
ρα: 

α) Την προώθηση των αναγκαίων ενεργειών για την θε¬ 
σμοθέτηση ενός ειδικού στρατηγικού σχεδίου δράσης 
για την υποστήριξη της Ολυμπιάδας του 2004 και κυρίως 
την προώθηση των ενεργειών θεσμοθέτησης των Ολυ¬ 
μπιακών εγκαταστάσεων και των έργων υποστήριξής 
των, σύμφωνα με τις διατάξεις του Ν. 2730/99. 

β) Τη διαμόρφωση ενός πρώτου πλαισίου Επικαιροποί- 
ησης του Ρυθμιστικού Σχεδίου Αθήνας στις σημερινές 
συνθήκες και την αξιολόγηση - ενσωμάτωση των συμπε¬ 
ρασμάτων των ερευνητικών προγραμμάτων που είχαν α¬ 
νατεθεί για την μελετητική υποστήριξη της επικαιροποίη- 
σης. 

γ) Την προώθηση των προγραμμάτων δομικών παρεμ¬ 
βάσεων, όπως ανάπλαση των ανενεργών λατομείων της 
Αττικής, Μητροπολιτικό Πάρκο κυρίως πρασίνου στο Ελ¬ 
ληνικό, υπερτοπικό πόλο αναψυχής στο Γουδί, ενοποίηση 
των αστικών χώρων πρασίνου, κοινωνικών και πολιτισπ- 


κών λειτουργιών, πάρκο ελαιώνα, ανάπλαση των ορεινών 
όγκων και των παρακτίων μετώπων της Αττικής ως εξής: 

Για 47 μόνιμους υπαλλήλους του Οργανισμού Αθήνας 
μέχρι 150 ώρες ο καθένας. 

Η απόφαση αυτή η οποία ισχύει ένα μήνα πριν από την 
έκδοση της, να δημοσιευθεί στην Εφημερίδα της Κυβερ¬ 
νήσεως. 

Αθήνα, 11 Οκτωβρίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΝΙΚ. ΧΡΙΣΤΟΔΟΥΛΑΚΗΣ ΚΩΣΤΑΣ ΛΑΛΙΩΤΗΣ 

-Φ- 

Αριθ. 2/72996/0022 ( 3 ) 

Συμπλήρωση της 46112/26.8.99 κοινής απόφασης Υ¬ 
πουργών Οικονομικών και Γεωργίας «Καθορισμός μη¬ 
νιαίας αντιμισθίας στους Γενικούς Διευθυντές ΟΓΕΕ- 
ΚΑ-ΔΗΜΗΤΡΑ (Ν.Π.Ι.Δ.)». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ 135/τ.Α/85) όπως συμπληρώθηκε 
με το άρθρο 27 Ν. 2081/92 και όπως αυτές ανπκαταστά- 
θηκαν με το άρθρο 1 παρ. 2 Ν.2469/97 (ΦΕΚ 38/τ.Α/97). 

2. Τις διατάξεις των άρθρων 11, 16 και 18 Ν. 2520/97 
(ΦΕΚ 173/Τ.Α/97). 

3. Την αριθμ. 46095/99 ΚΎ.Α. (Υπουργών Εσωτερικών, 
Δημόσιας Διοίκησης και Αποκέντρωσης και Γεωργίας) 
«Σύσταση ΓενικώνΔ/νσεων στον Οργανισμό ΟΓΕΕΚΑΔΗ- 
ΜΗΤΡΑ». 

4. Την αριθμ. 1107147/1239/0006Α/4.10.95 απόφαση 
Πρωθυπουργού και Υπουργού Οικονομικών «Ανάθεση 
αρμοδιοτήτων στους Υφυπουργούς Οικονομικών». 

5. Την διάταξη του άρθρου 40 του Ν. 849/78 (ΦΕΚ 
232/Τ.Α/78) όπως συμπληρώθηκε με το άρθρο 8 του Ν. 
2123/93 (ΦΕΚ 57/Τ.Α/93). 

6. Την αριθμ. 46112/26.8.99 Κ,Υ.Α. (ΦΕΚ 1720/Β/ 
13.9.99) Υφυπουργού Οικονομικών και Γεωργίας, «Καθο¬ 
ρισμός μηνιαίας ανπμισθίας στους Γενικούς Διευθυντές 
ΟΓΕΕΚΑ ΔΗΜΗΤΡΑ (Ν.Π.Ι.Δ.)». 

7. Το ότι από τις διατάξεις αυτής της απόφασης προκα- 
λείται δαπάνη ύψους 3.000.000 δρχ. για το τρέχον έτος 
(συμπεριλαμβανομένη στη δαπάνη ύψους 35.000.000 
δρχ. η οποία θα καλυφθεί από πιστώσεις ύψους 
255.000.000 δρχ. από τον ΚΑΕ 2519 του Φ 29/110 προϋ¬ 
πολογισμού εξόδων Υπουργείου Γεωργίας, όπως προ- 
βλέπεται στην αριθμ. 46112/26.8.99 ΚΎ.Α. (ΦΕΚ 
1720/Τ.Β/13.9.99) Υφυπουργού Οικονομικών και Γεωρ¬ 
γίας, «Καθορισμός μηνιαίας ανπμισθίας στους Γενικούς 
Διευθυντές ΟΓΕΕΚΑ ΔΗΜΗΤΡΑ» Ν.Π.Ι.Δ. για δετή δαπά¬ 
νη των επομένων ετών θα εγγραφούν σχετικές πιστώσεις 
στους προϋπολογισμούς των ετών αυτών που θα καταρ- 
■πσθούν από τον ΟΓΕΕΚΑ «ΔΗΜΗΤΡΑ» Ν.Π.Ι.Δ., αποφασί¬ 
ζουμε: 

1. Συμπληρώνουμε την αριθμ. 46112/26.8.99 ΚΎ.Α. (Υ¬ 
φυπουργού Οικονομικών και Γεωργίας) ως εξής: 

Μετά την παράγραφο 1 προστίθεται νέα παράγραφος 2 
η οποία έχει ως εξής: 

2. Στους Γενικούς Δ/ντές του ΟΓΕΕΚΑ ΔΗΜΗΤΡΑ κα¬ 


ί 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ταβάλλονται επίσης και επιδόματα εορτών (Χριστουγέν¬ 
νων και Πάσχα) και αδείας σύμφωνα με τις διατάξεις του 
άρθρου 9του Ν. 2470/97 καθώς και οικογενειακή παροχή, 
σύμφωνα με τους όρους και προϋποθέσεις του άρθρου 
12 του ιδίου Νόμου. 

Η παράγραφος 2 της αριθμ. 46112/26.8.99 Κ.Υ.Α. ανα- 
ριθμείται σε παράγραφο 3. 

Κατά τα λοιπά ισχύει η αριθμ. 46112/26.8.99 Κ.Υ.Α. ωςέ- 
χει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα. 29 Οκτωβρίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΓΕΩΡΓΙΑΣ 

ΝΙΚ. ΧΡΙΣΤΟΔΟΥΛΑΚΗΣ Γ. ΑΝΩΜΕΡΠΉΣ 

—4 - 

Αριθ. 2/73340/0022 (4) 

Καθιέρωση με αμοιβή εργασίας κατά τις απογευματινές 
ώρες υπαλλήλων του ΤΣΜΕΔΕ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Ι.α) Τις διατάξεις του ν. 2470/97 (ΦΕΚ40/Τ.Α721.3.97) 
«Αναμορφώση μισθολογίου προσωπικού της 
Δημ. Διοίκησης και άλλες διατάξεις», όπως τροποποιή¬ 
θηκε με το άρθρο 15 του Ν. 2592/98 (ΦΕΚ 57/τ.Α/ 
18.3.98). 

β) Το άρθρο 10 του Ν. 2606/98. 

γ) Τις διατάξεις της παρ. 3 του άρθρου 22 του Ν. 
2362/95. 

2. Την ανάγκη υπερωριακής απασχόλησης υπαλλήλων 
του ΤΣΜΕΔΕ, για το κλείσιμο ισολογισμών προηγουμέ¬ 
νων ετών, για την εκκαθάριση του μητρώου των ασφαλι¬ 
σμένων και την προετοιμασία για την απογραφή των α¬ 
σφαλισμένων και συνταξιούχων για να τους χορηγηθεί ο 
ΑΜΚΑ, για την εφαρμογή του Ενιαίου Λογιστικού Σχεδί¬ 
ου, για τη μηχανογράφηση των εργασιών του Ταμείου 
κ.λπ. 

3. Το γεγονός ότι η δαπάνη που προκαλείται με την α¬ 
πόφαση αυτή ανέρχεται στο ποσό των 33.660.000 δρχ. 
περίπου και θα βαρύνει τις εγγεκριμένες πιστώσεις στον 
προϋπολογισμό του ΤΣΕΜΕΔΕ, έτους 1999. 

4. Την αριθμ. 1107147/1239/0006Α/4.10.96 απόφαση α¬ 
νάθεσης αρμοδιοτήτων στους Υφυπουργούς Οικονομι¬ 
κών. 

5. Την οικ. 1749/98 (ΦΕΚ 1171/11.11.98) απόφαση με¬ 
ταβίβασης αρμοδιοτήτων στον Υφυπουργό Εργασίας και 
Κοινωνικών Ασφαλίσεων, αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας για εκατόν εξήντα εννέα (169) υπαλλήλους του 
ΤΣΜΕΔΕ 27.000 ώρες συνολικά, το χρονικό διάσημα από 
13.9.99 μέχρι 31.12.99. 

Η υπερωριακή εργασία θα προσφέρεται από Δευτέρα 
έως Παρασκευή από 15η ώρα μέχρι την 18η ώρα, εβδο- 
μαδιαίως. 

Υπεύθυνος για την παρακολούθηση και τον έλεγχο 
πραγματικής παροχής υπερωριακής απασχόλησης ορί¬ 
ζονται η Α. Χοντάλα με αναπληρώτρια την Π.Παπαϊωάν- 
νου. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΝΙΚΟΣ ΧΡΙΣΤΟΔΟΥΛΑΚΗΣ ΦΟΙΒΟΣ ΙΩΑΝΝΙΔΗΣ 

-♦- 

Αριθ. 2/72070/0022 (5) 

Έγκριση ημερών εκτός έδρας υπαλλήλων του Πολιτικού 
Γραφείου του Υφυπουργού Πολιτισμού, του Γραφείου 
του Γενικού Γραμματέα Αθλητισμού κ.λπ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Σύμφωνα με: 

1. Τις διατάξεις: 

α) Του Α.Ν 397/68 «Περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

β) Του Π.Δ. 77/85 «Οργανισμός της Γενικής Γραμμσιεί- 
ας Αθλητισμού». 

γ) Του Ν. 1558/85 «Κυβέρνηση και Κυβερνητικά Όργα¬ 
να». 

2. Του Ν. 2685/1999 (ΦΕΚ 35/Α/18.2.99) αρ.2 και 3 και 
την εγκύκλιο 54865/0022/20.7.99 του Γ.Λ.Κ. 

3 Την κοινή Υπ. Απόφαση 2/3285/0022/12.3.99 «Έγκρι¬ 
ση ημερών εκτός έδρας υπαλλήλων κ.λ.π. Γ.Γ.Α». 

4. Την κοινή απόφαση Πρωθυπουργού και Υπουργού 
Πολιτισμού ΥΠΠΟ/ΓΝΟΣ/47968/9.10.96 (ΦΕΚ 937/τ.Β/ 
14.10.96) «Ανάθεση αρμοδιοτήτων στον Υφυπουργό Πο¬ 
λιτισμού». 

δ.Την αρ. 1107147/1239/000674.10.96 απόφαση ανά¬ 
θεσης αρμοδιοτήτων Υπουργού Οικονομικών στους Υφυ¬ 
πουργούς Οικονομικών. 

6. Τις υπηρεσιακές ανάγκες της Γενικής Γραμματείας 
Αθλητισμού, αποφασίζουμε: 

Καθορίζεται το ανώτερο όριο του αριθμού των ημερών 
μέχρι του οποίου επιτρέπεται να μετακινούνται εκτός έ¬ 
δρας, κατά μήνα, για εκτέλεση υπηρεσίας οι τέσσερις (4) 
υπάλληλοι που υπηρετούν στο Πολιτικό Γραφείο του Υ¬ 
φυπουργού Πολιτισμού, οι τρείς (3) υπάλληλοι αποσπα- 
σμένοι στο Γραφείο του Γενικού Γραμματέα Αθλητισμού 
και οι υπάλληλοι της Γενικής Γραμματείας Αθλητισμού 
του Υπουργείου Πολιτισμού ως ακολούθως: 

1. Για τους τέσσερις (4) υπαλλήλους που υπηρετούν 
στο Πολιτικό Γ ραφείο του Υφυπουργού Πολιτισμού και 
για τους μήνες Ιανουάριο μέχρι και Δεκέμβριο, δέκα ημέ¬ 
ρες κατά μήνα. 

2. Για τους τρείς (3) υπαλλήλους του Γραφείου του Γε¬ 
νικού Γραμματέα Αθλητισμού για τον καθένα, για τους μή¬ 
νες Ιανουάριο μέχρι και Δεκέμβριο, ημέρες πέντε (5) κα¬ 
τά μήνα. 

3. Για τον Γενικό Δ/ντή Αθλητισμού για τους μήνες Ια¬ 
νουάριο μέχρι και Δεκέμβριο, ημέρες πέντε (5) κατά μήνα. 

4. Για την Γενική Δ/ντρια Υποστήριξης Αθλητισμού για 
τους μήνες Ιανουάριο μέχρι και Δεκέμβριο, ημέρες πέντε 
(5) κατά μήνα. 

5. Για τον Δ/ντή Αγωνιστικού Αθλητισμού για τους μήνες 
Ιανουάριο μέχρι και Δεκέμβριο, ημέρες δέκα (10) κατά μή¬ 
να. 

6. Για τους Τεχνικούς Υπαλλήλους της Γενικής Γ ραμμα¬ 
τείας Αθλητισμού για τους μήνες Ιανουάριο μέχρι Δεκέμ- 

βριο, μέχρι δέκα (10) ημέρες κατά μήνα σύμφωνα με τις 
κάτωθι ειδικότητες: 

α) Κλάδου Πε2 Τεχνικών (Πολιτικοί Μηχανικοί-Τοπογράφοι Μηχα- 
των Ειδικοτήτων νικοί - Αρχιτέκτονες Μηχανικοί.Μηχανο- 

λόγοι Ηλεκτρολόγοι Μηχανικοί), 
β) Κλάδου ΠΕ3 Γεωπόνων Ειδικότητας Γεωπόνων 
γ) Κλάδου ΤΕ1 Τεχνικών (Τεχνολόγων Υπομηχανικών - Πολιτι- 
των Ειδικοτήτων κών Υπομηχανικών - Ηλεκτρολόγων Υπο- 

μηχ/κών Τεχνολόγων Δομικών) 

δ) Κλάδου ΔΕ3 Τεχνικών (Εργοδηγών Δομικών Εργων- Εργοδηγών 
των Ειδικοτήτων Τοπογράφων.Εργοδηγών Μηχανικών) 

ε) Κλάδου ΔΕ4 Σχεδιαστών Ειδικότητας Σχεδιαστών 

7. Για τους λοιπούς υπαλλήλους της Γ.Γ.Α. για τους μή¬ 
νες Ιανουάριο μέχρι Δεκέμβριο, ημέρες τρεις (3) κατά μή¬ 
να, ως εξής: 
α) ΠΕΙ Διοικητικών 
β) ΠΕ5 Καθηγητών Φυσικής Αγωγής 
γ) ΔΕΙ Διοικητικών 

Στις περιπτώσεις που μετακινούνται υπάλληλοι εκτός έ¬ 
δρας για εμφάνισή τους ενώπιον δικαστηρίων ή ανακριτι- 
κών αρχών για υπόθεση που σχετίζεται με την υπηρεσία 
τους, οι ημέρες εκτός έδρας για τον σκοπό αυτό, δεν υ¬ 
πολογίζονται στα οριζόμενα με την απόφαση αυτή, ανώ¬ 
τατα όρια. 

Από τις διατάξεις της παρούσας απόφασης δεν προκα- 
λείται επιπλέον δαπάνη από τις εγγεγραμμένες στον τα¬ 
κτικό προϋπολογισμό έτους 1999, πιστώσεις ύψους δε¬ 
κατεσσάρων εκατομμυρίων (14.000.000) δραχμών (ΚΑΕ 
0711) και τριών εκατομμυρίων πεντακοσίων χιλιάδων 
(3.500.000) δραχμών (ΚΑΕ 0713) Με πρόβλεψη η μέση ε¬ 
τήσια δαπάνη για τα επόμενα έτη να ανέρχεται σε ύψος 
16.000.000 (ΚΑΕ 0711) και 4.000.000 (ΚΑΕ 0713). 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από 1.6.1999 και εφεξής. 

Αθήνα, 30 Αυγούστου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΝΙΚΟΣ ΧΡΙΣΓΟΥΔΟΥΛΑΚΗΣ ΑΝΔΡΕΑΣ Αθ. ΦΟΥΡΑΣ 

-φ- 

Αρίθ. 2/71929/0022 (6) 

Υπερωριακή εργασία μονίμου προσωπικού Ναιτπκού Επι¬ 
μελητηρίου της Ελλάδος (Ν.Ε.Ε.) β'εξαμήνου 1999. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 15 του Ν. 2592 /1998 «Ανα¬ 
προσαρμογή συντάξεων συνταξιούχων του Δημοσίου, 
ρύθμιση συνταξιοδοτικών θεμάτων και άλλες διατάξεις 
(ΦΕΚ57/Τ.Α718.3.1998). 

2. Τις αριθ. 2022941/2297/0022/7.4.1998, 2050742/ 
5390/0022/28.7.98 και 2/8803/0022/8.2.1999 εγκυκλίους 
του Υπουργείου Οικονομικών Γ.Λ.Κ. 

3. Το αριθ. 2172/28.6.99 έγγραφο Ν.Ε.Ε. 

4. Την αριθ. 1107147/1239/006Α/4.10.1996 Απόφαση 
του Πρωθυπουργού και του Υπουργού Οικονομικών «Α¬ 
νάθεση αρμοδιοτήτων στους Υφυπουργούς Οικονομι¬ 
κών» (ΦΕΚ 922/γ. Β77.10.1996), αποφασίζουμε: 

1. Την έγκριση πραγματοποίησης απογευμαπνής υπε- 
ρωριακής εργασίας εννιακοσίων (900) ωρών συνολικά με 


αμοιβή, δέκα (10) μονίμων υπαλλήλων του ΝΑΥΤΙΚΟΥ Ε¬ 
ΠΙΜΕΛΗΤΗΡΙΟΥ ΤΗΣ ΕΛΛΑΔΟΣ (Ν.Ε.Ε) όπου υπηρετούν 
συνολικά δέκα τρεις (13) μόνιμοι υπάλληλοι, για την ανπ- 
μετώπιση εποχιακών και εκτάκτων υπηρεσιακών ανα¬ 
γκών, κατά το Β’ εξάμηνο 1999. 

Οι όλως εξαιρετικές υπηρεσιακές ανάγκες που επιβάλ¬ 
λουν την υπερωριακή απασχόληση του προσωπικού αυ¬ 
τού οφείλονται στους εξής λόγους: 

Σύνταξη Απολογισμού - Ισολογισμού και Προϋπολογι¬ 
σμού του Ν.Ε.Ε και συγκέντρωση των απαιτουμένων στοι¬ 
χείων. 

Πραγματοποίηση σεμιναρίων επιμόρφωσης στελεχών 
ναυτιλιακών επιχειρήσεων. 

Συγκέντρωση του εκλογικού υλικού και προετοιμασία 
των αρχαιρεσιών για την ανανέωση μελών του Διοικητι¬ 
κού Συμβουλίου Ν.Ε.Ε. 

Η παραπάνω υπερωριακή εργασία θα πραγματοποιεί¬ 
ται τρεις (3) φορές την εβδομάδα (Δευτέρα - Τρίτη - Πέ¬ 
μπτη) από ώρας 15 μ.μ. έως 18 μ.μ. 

Υπεύθυνος για την εκτέλεση της υπερωριακής εργα¬ 
σίας ορίζεται ο Προϊστάμενος Οικονομικού Τμήματος 
(ΑΡΒΑΝΙΤΙΔΗΣΙ.) 

2. Για τη δαπάνη που θα προκόψει από την ανωτέρω αι¬ 
τία υπάρχει εγγεγραμμένη πίστωση στον Προϋπολογι¬ 
σμό έτους 1999 του πιο πάνωΝ.Π.Δ.Δ(ΝΕΕ)ο οποίος δεν 
βαρύνει τον Κρατικό Προϋπολογισμό. Η συνολική-δαπά- 
νη, δεν μπορεί σε καμμιά περίπτωση, να υπερβεί σε ετή¬ 
σια βάση το ύψος της ετήσιας πίστωσης του προϋπολογι¬ 
σμού του Ν ΕΕ που έχει εγγράφει για την αιτία αυτή, μη ε- 
πιτρεπομένης της αύξησης των σχετικών πιστώσεων με 
μεταφορά κονδυλίων από πιστώσεις άλλων κατηγοριών 
δαπανών, είτε με χορήγηση συμπληρωματικών κονδυ¬ 
λίων. 

3. Ο αριθμός του προσωπικού που θα απασχολείται υ- 
περωριακά κάθε φορά καθώς και ο αριθμός των ωρών, θα 
εξαρτηθεί από τις πραγματικές υπηρεσιακές ανάγκες και 
θα καθορισθεί με απόφαση της Διοίκησης του ΝΑΥΤΙΚΟΥ 
ΕΠΙΜΕΛΗΤΗΡΙΟΥ ΤΗΣ ΕΛΛΑΔΟΣ (Ν.Ε.Ε). 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από 7.9.1999 έως 31.12.1999. 

Αθήνα, 7 Οκτωβρίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 

-φ- 

Αριθ. 34041 (7) 

Όροι και προϋπόθεσεις για την διατήρηση θέσεων ερ¬ 
γασίας σε ξεν/κές επιχ/σεις 1999 - 2000. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 8 του Ν. 1545/85 «Εθνικό 
Σύστημα Προστασίας από την ανεργία και άλλες διατά¬ 
ξεις». 

2. Την υπ’ αριθ. 34079/24.10.97 υπουργική απόφαση «Ε¬ 
πιχορήγηση Ξενοδοχειακών επιχειρήσεων για τη διατή¬ 
ρηση θέσεων εργασίας». 

3. Τις διατάξεις της παρ. 2α του άρθρου 1 του Ν. 
2469/97 «Περιορισμός και βελτίωση της αποτελεσματικό- 
τητας των κρατικών δαπανών» (Α' 38). 


Τ 

4. Την υπ’ αριθ. 2542/26.10.99 απόφαση του Δ.Σ. του 0- 
ΑΕΔ (αριθμ. συνεδρ. 43/26.10.99), που μας υποβλήθηκε 
με το υπ' αριθ. 1226/27.10.99 έγγραφό του, αποφασίζου¬ 
με: 

1. Εγκρίνουμε τους όρους επιδότησης, τις προϋποθέ- 
σκεις, τα δικαιολογητικά των επιχειρήσεων καθώς και την 
τηρούμενη διαδικασία ως εξής: 

Στο πρόγραμμα διατήρησης θέσεων εργασίας σε ξενο¬ 
δοχειακές μονάδες μπορούν να υπαχθούν οι κάθε μορ¬ 
φής ξενοδοχειακές επιχειρήσεις που βρίσκονται εκτός 
της περιφέρειας της τέως Διοικήσεως Πρωτευούσης και 
του Πολεοδομικού Συγκροτήματος Θεσ/νικης, εφόσον 
λειτουργούν με άδεια του Ε. Ο.Τ. και την προηγούμενη πε¬ 
νταετία διέκοψαν τις εργασίες τους τουλάχιστον για δύο 
(2) έτη πριν από την 10η Νοεμβρίου, εκτός εάν μετείχαν 
στα προηγούμενα προγράμματά μας διατήρηση θέσεων 
εργασίας για την χειμερινή περίοδο ή είναι νέες επιχειρή¬ 
σεις, οπότε θα πρέπει να διέκοψαν κατά το προηγούμενο 
έτος πριν την 10η Νοεμβρίου. 

2. Οι ενδιαφερόμενες ξενοδοχειακές επιχειρήσεις πρέ¬ 
πει να υποβάλλουν στην πλησιέστερη Υπηρεσία Απασχό¬ 
λησης του Ο. Α. Ε.Δ. τα παρακάτω δικαιολογητικά: 

α) Αίτηση με τα βασικά στοιχεία της επιχείρησης (επω¬ 
νυμία, διεύθυνση, νόμιμο εκπρόσωπο κ.λ,π.) που θα πε¬ 
ριέχει την επιθυμία της να υπαχθεί στο πρόγραμμα σύμ¬ 
φωνα με τους όρους που θεσπίζει η παρούσα απόφαση 
του Υπ. Εργασίας και Κοινωνικών Ασφαλίσεων. 

β) Υπεύθυνη δήλωση του άρθρου 8του Ν. 1599/1986 ό¬ 
τι οι εργαζόμενοι που θα απασχολήσει στην επιμήκυνση 
δεν ανήκουν στο μόνιμο προσωπικό της. 
γ) Άδεια του Ε.Ο.Τ. για τη λειτουργία της επιχείρησης, 
δ) Βεβαίωση του Ε.Ο.Τ. για την εποχιακή λειτουργία της 
επιχείρησης. 

ε) Αναλυτική κατάσταση των εργαζομένων που θα απα¬ 
σχολήσουν κατά την περίοδο της επιμήκυνσης των εργα- 
σιοιν τους και των ημερών εργασίας τους καθένα εξ’ αυ¬ 
τών στη διάρκειά της. 

στ) Φωτοτυπίες των σελίδων των ασφαλιστικών βιβλια¬ 
ρίων των ξενοδοχοϋπαλλήλων με τα ένσημα στην επιμή¬ 
κυνση. 

3. Η επιδοτούμενη επιμήκυνση αρχίζει από την 1η Νο¬ 
εμβρίου 1999, δεν μπορεί όμως να υπερβαίνει τους τέσ¬ 
σερις μήνες από την έναρξη της και σε καμία περίπτωση 
την 28η Φεβρουάριου 2000. 

4. Οι ημέρες της επιδότησης του ξενοδόχου δεν μπο¬ 
ρούν να υπερβούν τον αριθμό των ημερησίων επιδομά¬ 
των ανεργίας που δικαιούνται ο ξενοδοχοϋπάλληλος, κα¬ 
τά την έναρξη της επιμήκυνσης της λειτουργίας της επι¬ 
χείρησης. 

Οι ημέρες επιδότησης του ξενοδόχου αφαιρούνται από 
την επιδότηση της ανεργίας του ξενοδοχοϋπαλλήλου ό¬ 
πως αυτή προκύπτει κατά την έναρξη της επιμήκυνσης 
της λειτουργίας της επιχ/σης. 

Το ύψος της επιδότησης καθορίζεται σε τρεις χιλιάδες 
εκατό δρχ. (3.100) για κάθε ημέρα εργασίας στην επιμή¬ 
κυνση μέχρι 25 ημέρες κατά μήνα και 100 ημέρες για όλη 
την επιμήκυνση. 

Η αρμόδια Υπηρεσία απασχόλησης θα διενεργεί έλεγ¬ 
χο λειτουργίας της ξενοδοχειακής επιχ/σης κατά τη διάρ¬ 
κεια της επιμήκυνσης των εργασιών της. 

5. Η προθεσμία είσπραξης της επιχορήγησης καθορίζε¬ 
ται σε 3 μήνες από την ημερομηνία κοινοποίησης της σχε¬ 
τικής εγκριτικής Υπουργικής Απόφασης, για κάθε ξενο¬ 


δοχειακή επιχείρηση και η αξίωση για είσπραξη παρα¬ 
γράφεται μετά την παρέλευσή τους. 

6. Το Διοικητικό Συμβούλιο του ΟΑΕΔ εξουσιοδοτείται 
να εξέτασει, σύμφωνα με τα όσα ορίζει ο σχετικός νόμος 
και η παρούσα απόφαση, τις αιτήσεις των επιχειρήσεων 
και να διατυπώσει γνώμη στο Υπουργείο Εργασίας και 
Κοινωνικών Ασφαλίσεων για την επιχορήγηση αυτών. 

7. Η κάλυψη της δαπάνης θα βαρύνει τον προϋπολογι¬ 
σμό του ΟΑΕΔ έτους 2000 με αριθμό λογαριασμού 658β 
για τον οποίο θα προβλεφθεί ποσό ύψους 100.000.000 
δρχ. για ολόκληρο το έτος. 

Η απόφαση αυτή δεν εμπίπτει στις διατάξεις του άρ¬ 
θρου 22 του Ν. 2362/95 «Περί δημοσίου λογιστικού» και 
για το λόγο αυτό δεν απαιτείται η σύμπραξη του Υπουρ¬ 
γού Οικονομικών. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 10 Νοεμβρίου 1999 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

-φ- 

Αριθ. 34044 (8) 

Ειδικό Πρόγραμμα Ολοκληρωμένης Παρέμβασης για 
άνεργους προερχόμενους από την επιχείρηση ΛΑΣΚΟ. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. - Τις διατάξεις του Ν. 212/69 «Περί Οργανώσεως & Δι- 
οικήσεως του Οργανισμού Απασχόλησης Εργατικού Δυ¬ 
ναμικού». 

2. - Τις διατάξεις του άρθρου 29 του Ν. 1262/82 «Για την 
παροχή κινήτρων ενίσχυσης της οικονομικής και Περ/κής 
ανάπτυξης της χώρας και τροποποίηση συναφών διατά¬ 
ξεων», όπως τροποποιήθηκε με τα άρθρα 6, 7 του Ν. 
1836/89 καιτηνπαρ. 16του αρ. 20του Ν. 2639/98. 

3. Τις διατάξεις των άρθρων 6 και 26 του Ν. 2434/96. 

4. Τις αποφάσεις του Υπ. Εργασίας & Κοινών. Ασφαλί¬ 
σεων με αριθμ. 33019/29.1.99 (ΦΕΚ 51/Β/29.1.99), 
33020/21.1.99 (ΦΕΚ 53/Β/29.1.99), 33021/21.1.99 (ΦΕΚ 
53/Β/29.1.99) και 33022/21.1.99 (ΦΕΚ 85/Β/9.2.99), ως 
προς τα κεφάλαια Γ και Δ παρ. 1 και 2 που αφορούν τα 
Προγράμματα επιχορήγησης της απασχόλησης και της 
αυταπασχόλησης ανέργων. 

5. Την υπ’ αριθμ. 2546/26.10.99 απόφαση του Δ.Σ. του 
ΟΑΕΔ (αριθμ. συνεδρ. 43/26.10.99) που μας υποβλήθηκε 
με το υπ’ αριθμ. Β122578/29.10.99 έγγραφό του. 

6. Το επιχειρησιακό πρόγραμμα της συνεχιζόμενης κα¬ 
τάρτισης και προώθησης της απασχόλησης και ειδικότε¬ 
ρα το μέτρο 34 αυτού, αποφασίζουμε: 

Καταρτίζουμε πρόγραμμα ολοκληρωμένης παρέμβα¬ 
σης που περιλαμβάνει δράσεις δομών στήριξης, κατάρτι¬ 
σης, απασχόλησης και αυταπασχόλησης ανέργων προ- 
ερχομένων από την επιχ/ση ΛΑΣΚΟ, ηλικίας 18-64 ετών. 

Το πρόγραμμα περιλαμβάνει τις παρακάτω μορφές πα¬ 
ρέμβασης. 

α) Δημιουργία Δομής Στήριξης για διερεύνηση και κα¬ 
ταγραφή των χαρακτηριστικών των ανέργων με στόχο 
την ένταξή τους στο κατάλληλο πρόγραμμα και προώθη¬ 
ση του σχεδιαζόμενου προγράμματος προς αναζήτηση 
ενδιαφερομένων επιχ/σεων για συνεργασία. 

β) Κατάρτιση. 

γ) Επιχορήγηση εργοδοτών για δημιουργία θέσεων ερ¬ 
γασίας και 

δ) Επιχορήγηση για την αυταπασχόληση. 

ΚΕΦΑΛΑΙΟ Α' 

1. Δομή Στήριξης 

Με απόφαση του Δ.Σ. του ΟΑΕΔ συστήνεται δομή στή¬ 
ριξης η οποία θα αποτελείται από: 

α) Έναν (1) εκπρόσωπο του Εργατικού Κέντρου Καβά¬ 
λας. 

β) Έναν (1) εκπρόσωπο των εργαζομένων, 
γ) Έναν (1) εκπρόσωπο των εργοδοτών. 

2. Έργο της δομής είναι ο Επαγγελματικός Προσανα¬ 
τολισμός και η καθοδήγηση των ανέργων προκειμένου να 
εξευρεθεί κατάλληλη γι’ αυτούς εργασία. 

Αναλυτικότερα το έργο τούτο είναι: 
α) Η καταγραφή και ομαδοποίηση των εργαζομένων (με 
προϋποθέσεις) και των ανέργων μετά από την εγγραφή 
των τελευταίων στον ΟΑΕΔ, σύμφωνα με τα επαγγελμα¬ 
τικά τους προσόντα, τις γραμματικές γνώσεις και την ε- 
ξειδίκευσή τους σε συγγενή θέματα με το ανπκείμενο των 
επιχειρήσεων που ενδιαφέρονται να τους προσλάβουν. 

β) Η αναζήτηση θέσεων εργασίας σε επιχειρήσεις έχο¬ 
ντας υπόψη και τα χαρακτηριστικά των ανέργων. 

γ) Η υπόδειξη των ανέργων σε επιχειρήσεις και παρα¬ 
κολούθηση του προγράμματος κατά το στάδιο της από¬ 
κτησης επαγγελματικής εμπειρίας σε περίπτωση που αυ¬ 
τό κριθεί ότι απαιτείται πριν την απασχόλησή τους, 
δ) Η υπόδειξη των υποψηφίων για κατάρτιση, 
ε) Η παρακολούθηση και η αξιολόγηση του προγράμ¬ 
ματος. 

3. Η δομή στήριξης θα πρέπει να συγκροτηθεί εντός 10 
ημερών από την κοινοποίηση στους ενδιαφερόμενους 
της παρούσας Υ. Α. Σε περίπτωση που ένας φορέας δεν υ¬ 
ποδείξει εκπρόσωπο εντός του ίδιου ως άνω χρονικού 
διαστήματος, τότε η δομή θα συγκροτηθεί με τους υπο- 
δειχθέντες από τους υπόλοιπους φορείς. 

ΚΕΦΑΛΑΙΟ Β' 

ΜΕΤΡΑ ΠΑΤΗΝ ΚΑΤΑΡΤΙΣΗ. 

Προβλέπεται δράση επιμόρφωσης. Η μεθοδολογία, υ¬ 
λοποίηση, θεωρητική της πρακτικής άσκησης καθώς και 
οι ειδικότητες θα καθοριστούν από τη Δ/νση Α3 σε συ¬ 
νεργασία με τη Δομή στήριξης μετά την οριστική κατα¬ 
γραφή της ομάδας στόχου. 

ΚΕΦΑΛΑΙΟ Γ 

ΜΕΤΡΑ ΓΙΑ ΤΗΝ ΑΠΑΣΧΟΛΗΣΗ 

Ειδικό μέτρο Επιχορήγησης Επιχειρήσεων για δημιουρ¬ 
γία νέων θέσεων εργασίας. 

1. Καταρτίζουμε πρόγραμμα επιχορήγησης ιδιωτικών 
επιχειρήσεων για την πρόσληψη 40 ανέργων ηλικίας 
18-64 προερχομένων από την επιχ/ση ΛΑΣΚΟ. 

2. Για την υπαγωγή και την επιχορήγηση επιχειρήσεων 
σύμφωνα με το πρόγραμμα αυτό θα εφαρμοσθούν οι δια¬ 
τάξεις του Κεφαλαίου Γ και των παρ 1 και 2 του Κεφαλαί¬ 


ου Δ των υπ’ αριθμ. 33021 και 33019/21.1.99 αποφάσεων 
του Υπουργού Εργασίας και Κοινωνικών Ασφαλίσεων 
(ΦΕΚ 53Β και 51Β/29.1.99). Απαραίτητη προϋπόθεση εί¬ 
ναι η προσκόμιση βεβαίωσης της δομής στήριξης ότι οι ά¬ 
νεργοι που θα προσλάβουν οι ενδιαφερόμενος επιχειρή¬ 
σεις είναι εγγεγραμμένοι στις καταστάσεις της δομής. 

ΚΕΦΑΛΑΙΟ Δ' 

ΕΙΔΙΚΟ ΜΕΤΡΟ ΑΥΤΟΑΠΑΣΧΟΛΗΣΗΣ 

1. Καταρτίζουμε πρόγραμμα επιχορήγησης νέων ελευ¬ 
θέρων επαγγελματιών για 40 άνεργους ηλικίας 18-64 ε¬ 
τών προερχομένους από την επιχείρηση ΛΑΣΚΟ, οι οποί¬ 
οι δημιούργησαν ή θα δημιουργήσουν δική τους επιχεί¬ 
ρηση την οποία πρέπει να διατηρήσουν για διάστημα 
τουλάχιστον 24 μηνών. 

2. Για την υπαγωγή και επιχορήγηση των ενδιαφερο¬ 
μένων σύμφωνα με το πρόγραμμα αυτό θα εφαρμο¬ 
σθούν οι Αποφάσεις του Υπουργού Εργασίας και Κοινω¬ 
νικών Ασφαλίσεων με αρ. 33020 και 33022/21.1.99 (ΦΕΚ 
53/Β/29.1.99 δ 85/Β/9.2.99) και συγκεκριμένα: 

α) οι διατάξεις του Κεφαλαίου Γ: 

β) οι διατάξεις των παραγράφων 1 και 2 των κεφαλαίων 
Δ. 

Απαραίτητη προϋπόθεση είναι η προσκόμιση βεβαίω¬ 
σης της δομής στήριξης ότι ο ενδιαφερόμενος είναι εγ¬ 
γεγραμμένος στις καταστάσεις της δομής. 

ΚΕΦΑΛΑΙΟ Ε' 

ΛΗΞΗ ΤΟΥ ΠΡΟΓΡΑΜΜΑΤΟΣ. 

Το πρόγραμμα λήγει με την πλήρωση των προβλεπομέ- 
νων θέσεων κα ως τελευταία ημέρα επιχορηγούμενης α¬ 
πασχόλησης για τις θέσεις που δημιουργούνται από το 
πρόγραμμα αυτό ορίζεται η 31.12.2001. 

ΚΕΦΑΛΑΙΟ ΣΤ 
ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλεί- 
ται δαπάνη ύψους 232 εκ.ατ. δρχ. σε βάρος του προϋπο¬ 
λογισμού του ΟΑΕΔ αναλυτικά κατά έτος, ως εξής: 

Για το έτος 1999 50 εκατ. 

Για το έτος 2000 100 εκατ. 

Για το έτος 2001 82 εκατ. 

Για την ανωτέρω δαπάνη θα εγγράφει πίστωση στον 
προϋπολογισμό του ΟΑΕΔ οικονομικού έτους 1999. 

Το συνολικό κόστος του προγράμματος καλύπτεται α¬ 
πό το ΕΚΤ σε ποσοστό 80%. 

Από τις διατάξεις της παρούσας δεν προκαλείται δαπά¬ 
νη σε βάρος του κρατικού προϋπολογισμού και ως εκ τού¬ 
του δεν εμπίπτει στις διατάξεις του άρθρου 22 παρ. 3 του 
Ν. 2362/95 (περί δημοσίου Λογιστικού). 

Η απόφαση αυτή να δημοσιευθεί στην Εφημερίδα της 
Κυβέρνησης, σύμφωνα. 

Αθήνα, 10 Νοεμβρίου 1999 

Ο ΥΠΟΥΡΓΟΣ 

ΜΙΛΤΙΑΔΗΣ ΙΊΑΠΑΐΩΑΝΝΟΥ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΜρ: νννννν.β 1 . 91 · 
θ-γπβΗ: ννβόητίδβΙβΓ @ βΙ.ρΓ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ, 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ. Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661)89 127/89120 

ΗΡΑΚΛΕΙΟ 

Πλ. Ελευθερίας 1, Τ. Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888 / 47 533 

ΤΙΜΗ ΦΥΛΛΩΝ ' ^®ΧΡ ι ® σελίδες 200 δρχ. 

ΕΦΗΜΕΡΙΔΟΣ ι ΗΣ κέβεΡΝΗΣΕΩΣ Λπό 8 σε \(δες και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (ΤΑ.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15.000 » 

5.000 » 

10.000 » 

3.000 - 
10.000 » 

250.000 » 

3.000 δρχ. 

3.500 » 

750 » 

3.500 » 

1.500 » 

750 * 

250 » 

500 » 

150 » 

500 » 

12.500 » 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Δαχείρισηςτου Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολάκερο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



























